Sý mnr. Marais was nie mý Meneer | Netwerk24
Sý mnr. Marais was nie mý Meneer
Deur Hans Heese, Somerset-Wes 16 Julie 2019 00:00
Charl Adams hou baie daarvan om briewe aan Die Burger (11.7) te skryf oor dinge waarvan hy weet, maar soms ook dinge waarvan hy totaal niks weet nie.
Sy meneer Marais was beslis nie my Meneer Marais nie – en ek skryf Meneer doelbewus met ’n “groot M”. Hy maak (Meneer) Louw Marais uit as ’n hartelose mens wat alles met ’n loesing wou regmaak.
As hy maar vir Meneer Marais geken het, sou hy nie die brief geskryf het nie. Louw Marais was, en is steeds, van die mees beskeie, beskaafde, opofferende en geliefde mense wat my pad gekruis het en vir my as leerling altyd ’n voorbeeld was van wat ’n goeie onderwyser behóórt te wees. (So ook wyle meneer Slabbert wat vir ons Engels en Geskiedenis gegee het).
Jammer, Annelie (Botes), ek glo nie jy het bedoel om my Meneer Marais by te kom nie.